Държавен вестник, бр. 97, 2024 г., стр. 9

БРОЙ  97	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
Изменения от 2022 г. на Кодекса на Морската 
трудова конвенция от 2006 г. 
(Одобрени от Международната конференция на 
труда на нейната сто и десета сесия, Женева, 
6 юни 2022 г. В сила за Република България 
от 23 декември 2024 г.)
Изменения на Кодекса на Морската трудова 
конвенция от 2006 г. във връзка с Правило 
1.4 – Набиране и настаняване на работа:
Стандарт А1.4 – Набиране и настаняване 
на работа
В т. 5, буква „c“ подточка „vi“ се изменя 
така:
„(vi) са създали система за защита на моря­
ците чрез застраховка или други равностойни 
мерки за компенсиране на парични загуби на 
моряците, които те биха могли да понесат в 
резултат на неизпълнение на задълженията, 
поети към тях от страна на службата за наби­
ране и настаняване на работа или съответния 
корабособственик според трудовия договор, 
като гарантират, че моряците са информирани 
за своите права съгласно тази система преди 
или в процеса на наемане на работа“.
Изменения на Кодекса на Морската трудова 
конвенция от 2006 г. във връзка с Правило 
2.5 – Репатриране:
Стандарт А2.5.1 – Репатриране
Създава се нова т. 9, а досегашната т. 9 
става т. 10:
„9. Всяка държава членка улеснява бързото 
репатриране на моряците, в т.ч. когато те се 
считат за изоставени по смисъла на стандарт 
A2.5.2, точка 2. Държавата на пристанището, 
държавата на знамето и държавата, предос­
тавяща работна ръка, си сътрудничат, за да 
гарантират, че на моряците, наети на кораб, 
за да заменят моряците, изоставени на тяхна 
територия, или на кораб, плаващ под тяхно 
знаме, се предоставят права съгласно насто­
ящата конвенция.“
Изменения на Кодекса на Морската трудова 
конвенция от 2006 г. във връзка с Правило 
3.1 – Жилищни помещения, съоръжения за от­
дих и възстановяване, и Правило 4.4 – Достъп 
до материална база на брега за осигуряване 
благосъстоянието на моряците:
Стандарт А3.1 – Жилищни помещения, 
съоръжения за отдих и възстановяване
Точка 17 се изменя така:
„17. Отчитайки изискванията на Правило 
4.3 и свързаните с него разпоредби на Кодекса 
относно опазването на здравето и безопасност­
та и предотвратяването на злополуки, на борда 
се предоставят подходящи средства за отдих, 
забавление и възстановяване на моряците, в 
т.ч. осигуряващи социална свързаност, които 
средства са приспособени към специалните 
нужди на моряците, които трябва да живеят 
и работят на кораби.“
Ръководство В.3.1.11 – Съоръжения за 
отдих и възстановяване, пощенски услуги и 
организация на посещенията на кораба
В т. 4 буква „j“ се изменя така:
„(j) адекватен достъп до телефонни кому­
никации между кораба и брега, когато това е 
възможно, като цените на тези услуги трябва 
да се движат в разумни граници.“
Създава се т. 8:
„8. Корабособствениците трябва да предос­
тавят на моряците на борда на техните кораби 
достъп до интернет, когато е практически 
възможно, като цените на тези услуги трябва 
да се движат в разумни граници.“
Ръководство В4.4.2 – Материална база и 
услуги за осигуряване на благосъстоянието 
на моряците в пристанищата
Създава се нова т. 5, а досегашните т. 5 – 8 
стават т. 6 – 9:
„5. Когато е практически възможно, държа­
вите членки трябва да предоставят на моряците 
на борда на корабите в техните пристанища 
и места за заставане на котва достъп до ин­
тернет, като цените на тези услуги трябва да 
се движат в разумни граници.“
Изменения на Кодекса на Морската трудова 
конвенция от 2006 г. във връзка с правило 
4.1 – Храна и сервиране:
Стандарт А3.2 – Храна и сервиране
В т. 2, буква „а“ и „b“ се изменят така:
„(а) разполагат с достатъчни по количество 
и безплатни за периода на наемане запаси от 
храна и питейна вода, притежаващи съответ­
ната хранителна стойност, качество и разнооб­
разие, като се отчита броят на моряците на 
борда, тяхната религия и културни обичаи, 
доколкото същите засягат храненето, както 
и продължителността и естеството на рейса;
(b) отделението за сервиране на храна 
се оборудва и организира по начин, който 
позволява осигуряването на моряците на 
подходяща, разнообразна, балансирана и 
питателна храна, приготвена и сервирана в 
хигиенни условия; и“.
В т. 7 буква „а“ се изменя така:
„(a) запасите от храна и питейна вода в 
зависимост от тяхното количество, хранителна 
стойност, качество и разнообразие;“.
Изменения на Кодекса на Морската трудова 
конвенция от 2006 г. във връзка с правило 
4.1 – Медицинско обслужване на борда на 
кораба и на брега: